A Kovács Máté Alapítvány, a Debreceni Egyetem Egyetemi és Nemzeti Könyvtára és a hajdúszoboszlói Kovács Máté Városi Művelődési Központ és Könyvtár
 szeretettel meghívja Önt a 

Kovács Máté születésének századik évfordulója alkalmából rendezendő konferenciára

Hajdúszoboszló, 2006. november 10-11.
Kovács Máté Városi Művelődési Központ és Könyvtár
(4200 Hajdúszoboszló, Szilfákalja u. 2.)

PROGRAM
2006. november 10. (péntek)

12.00				Érkezés, regisztráció
13.30-18.00			A konferencia előadásai (levezető elnök Dr. Virágos Márta)
•	Hajdúszoboszló város polgármesterének köszöntője
•	Dr. Korompay Gáborné: Kovács Máté értékmentő tevékenysége
•	Dr. Gorilovics Tivadar: Tanítványból munkatárs, munkatársból barát (Kovács Máté és Hankiss János)
•	Dr. Szabó Róbert: Kovács Máté, a szakpolitikus (A Vallás-és Közoktatásügyi Minisztériumban eltöltött évek, 1945-1949)
•	Vida Lajos: Kovács Máté államtitkár szerepe a művelődési, oktatási intézmények alapításában
•	Dr. Tóth Gyula: Tartozunk Kovács Máténak (és magunknak) életműve egyik monumentumának továbbépítésével
•	Csáky S. Piroska és Margócsy József Kovács Mátéra emlékező sorai
•	Dr. Kovács Béla Lóránt: Kovács Máté irodalomtörténeti munkássága
•	Patkósné Hanesz Andrea: Beszámoló a Kovács Mátéval kapcsolatos legújabb kutatásokról
•	Dr. Kovács Ilona: A Kovács Máté Alapítvány tevékenysége (1996-2006)

19.30				Baráti vacsora a Nelson vendéglőben

2006. november 11. (szombat)
10.00				Emléktábla-avatás a Művelődési Központ és Könyvtár 
épületének falán
10.30				Városnézés
12.00				Ebéd

A konferencia megrendezését a NKA Könyvtári Szakkollégiuma támogatja

A Kovács Máté Alapítvány kuratóriumának döntése szerint a konferencián résztvevő informatikus könyvtár szakos hallgatók utazási költsége - a korábban meghirdetett pályázatnak megfelelően - támogatható